ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Σεπτεμβρίου 1994 που τροποποιεί για τέταρτη φορά την απόφαση 92/571/ΕΟΚ σχετικά με νέα μεταβατικά μέτρα που είναι αναγκαία για τη διευκόλυνση της μετάβασης στο καθεστώς κτηνιατρικών ελέγχων που προβλέπεται στην οδηγία 90/675/ΕΟΚ του Συμβουλίου (94/659/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των αρχών που διέπουν την οργάνωση των κτηνιατρικών ελέγχων σε προϊόντα που εισέρχονται στην Κοινότητα από τρίτες χώρες (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 30, Εκτιμώντας: ότι στην οδηγία 90/675/ΕΟΚ καταρτίζεται νέο καθεστώς κτηνιατρικών ελέγχων για προϊόντα που εισέρχονται στην Κοινότητα από τρίτες χώρες- ότι η Επιτροπή, στις αποφάσεις 92/399/ΕΟΚ (3) και 92/571/ΕΟΚ (4), όπως τροποιήθηκε τελευταία από την απόφαση 94/186/ΕΟΚ (5), θεσπίζει ορισμένα μεταβατικά μέτρα για να διευκολυνθεί η μετάβαση στο νέο καθεστώς κτηνιατρικών ελέγχων που προβλέπονται στην οδηγία 90/675/ΕΟΚ- ότι η ισχύς των μέτρων αυτών λήγει στις 30 Σεπτεμβρίου 1994- ότι είναι αναγκαίο να θεσπιστούν νέα μεταβατικά μέτρα που διευκολύνουν τη σταδιακή εφαρμογή του καθεστώτος που θεσπίστηκε βάσει της οδηγίας 90/675/ΕΟΚ- ότι, προκειμένου για εναρμονισμένα προϊόντα, όλοι οι έλεγχοι πρέπει να διαξάγονται στους συνοριακούς σταθμούς επιθεώρησης στα εξωτερικά σύνορα της Κοινότητας- ότι, όπως έχει αποδείξει η πείρα, είναι αναγκαίο να εξακριβωθεί η τοποθεσία στην οποία θα γίνεται ο έλεγχος ταυτότητας και η φυσική κατάσταση των προϊόντων που μεταφέρονται θαλάσσια ή αεροπορικώς- ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 92/571/ΕΟΚ της Επιτροπής τροποποιείται ως εξής: 1. Το άρθρο 1 αντικαθίσταται από το ακόλουθο κείμενο: "Άρθρο 1 Οι διατάξεις του άρθρου 8 της οδηγίας 90/675/ΕΟΚ του Συμβουλίου εφαρμόζονται στα προϊόντα για τα οποία υπάρχουν κοινοτικές αποφάσεις που καθορίζουν: - κατάλογο των εγκεκριμένων τρίτων χωρών, - κατάλογο εγκεκριμένων εγκαταστάσεων (υγιεινή των ζώων και δημόσια υγεία) και - υπόδειγμα πιστοποιητικού (υγιεινής των ζώων και δημόσια υγεία)." 2. Στο άρθρο 3 έχει προστεθεί η ακόλουθη παράγραφος: "Σε περίπτωση συνθηκών που αναφέρονται στο άρθρο 8 παράγραφος 4 της οδηγίας 90/675/ΕΟΚ, οι έλεγχοι ταυτότητας και οι φυσικοί έλεγχοι πρέπει να διεξάγονται στον προεκλεγμένο συνοριακό σταθμό επιθεώρησης προορισμού, υπό την προϋπόθεση ότι τα προϊόντα δεν έχουν εκφορτωθεί ή διαμετακομισθεί από ένα αεροπλάνο ή πλοίο σε άλλο στην περιοχή του τελωνείου του αερολιμένα ή του λιμένα άφιξης, προκειμένου για μεταφορά στο προεκλεγμένο συνοριακό σταθμό επιθεώρησης προορισμού." 3. Στο άρθρο 8, η ημερομηνία "30 Σεπτεμβρίου 1994" αντικαθίσταται από την ημερομηνία "28 Φεβρουαρίου 1995". 4. Το παράρτημα διαγράφεται. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 30 Σεπτεμβρίου 1994.

[Source: multi_eurlex | Tokens: 2766]